
ŠIAULIŲ LOPŠELIS- DARŽELIS ,,ĄŽUOLIUKAS“
RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ KŪRYBINIO STEAM PROJEKTO ,,LEDO ŠALYJE“ NUOSTATAI

I SKYRIUS
BENDROSIOS NUOSTATOS

Respublikinio, ikimokyklinio ir priešmokyklinio amžiaus vaikų, kūrybinio STEAM projekto „Ledo šalyje“ (toliau – Projektas) nuostatai reglamentuoja projekto tikslą, uždavinius, dalyvius, darbų pateikimo ir projekto organizavimo tvarką.
Projektą organizuoja Šiaulių lopšelis-darželis „Ąžuoliukas“ Rūdės g. 6, LT – 77151 Šiauliai, tel. (8- 41) 523776, el.p. azuoliukas@splius.lt
Projekto koordinatorė – direktoriaus pavaduotoja ugdymui Laima Poškuvienė poskuviene.laima@gmail.com, tel. (8-41) 523776.
Projekto organizatorės – ikimokyklinio ugdymo mokytojos Edita Kasparaitė ir Daiva Laurinavičienė.
Projekto nuostatai skelbiami Facebook grupėje „Auklėtoja – Auklėtojai“ https://www.facebook.com/groups/976828812401540, Šiaulių lopšelio- darželio ,,Ąžuoliukas“ internetinėje svetainėje: https://azuoliukas.tavodarzelis.lt/ 

II SKYRIUS
TIKSLAS IR UŽDAVINIAI

Projekto tikslas –plėtoti ikimokyklinio ir priešmokyklinio amžiaus vaikų gamtamokslinį ugdymą(si): aplinkos pažinimą, skaičiavimą, matavimą, problemų sprendimą.
Projekto uždaviniai:
1. skatinti domėtis STEAM veiklomis, tyrinėti, eksperimentuoti, kurti 
2. padėti vaikams geriau pažinti gamtos reiškinius ir  artimiausią aplinką;
3. žadinti vaikų smalsumą aiškinantis apie sniego savybes (kaip sniegas atrodo, kaip jis atsiranda), ugdyti sakytinę kalbą, turtinti žodyną.
4. sukurti kūrybinį sniego statinį ar piešinį ant sniego;
5. išgyventi kūrybos, atradimo džiaugsmą tyrinėjant, eksperimentuojant, skaičiuojant, matuojant sniegą, jo statinių ar piešinių ilgį, plotį;
6. skatinti ugdymo įstaigų bendravimą ir bendradarbiavimą, dalinantis gerąja darbo patirtimi STEAM veiklose.

III SKYRIUS
DALYVIAI,  DALYVAVIMO PROJEKTE SĄLYGOS

7. STEAM projekte „Ledo šalyje“ kviečiami dalyvauti šalies ikimokyklinio ir priešmokyklinio ugdymo įstaigų ugdytiniai, jų mokytojai, tėvai. Dalyvių skaičius iš vienos įstaigos neribojamas.
8. Projekto trukmė – 2024 m. sausio 10 d. – 2024 m. vasario 12 d.
9. Projekte pageidaujantys dalyvauti dalyviai užpildo dalyvio anketą (1 PRIEDAS) ir atsiunčia el. paštu: kasparaiteedita@gmail.com
10. Projekto dalyviai, pasitelkiant įvairias ugdymo priemones ir metodus, organizuoja veiklas, kuriose vaikai susipažįsta su sniegu kaip gamtos reiškiniu ir panaudojat gamtinę medžiagą- sniegą, stato įvairius sniego statinius, kuria piešinius ant sniego.
11. Dalyviai STEAM metodus ir priemones pasirenka savarankiškai.
12. Projekto dalyviai parenka 2-4 kokybiškas nuotraukas, kuriose matytųsi atliekama veikla panaudojant STEAM metodus ir rezultatas ir nuotraukas įkelia į uždarą facebooko grupę PROJEKTAS „LEDO ŠALYJE”  https://www.facebook.com/groups/278142338601996 
13. Keliant nuotraukas, būtina nurodyti (dešiniajame nuotraukos kampe): ugdymo įstaigos pavadinimą, grupės pavadinimą ir vaikų amžių (jei atliko vienas vaikas, tai vaiko vardas, pavardė, amžius).

IV SKYRIUS
BAIGIAMOSIOS NUOSTATOS

14. Mokytojams, švietimo pagalbos specialistams dalyvavusiems ir pateikusiems nuotraukas socialinio tinklo Facebook grupės ,,PROJEKTAS „LEDO ŠALYJE” failuose, bus išduotos metodinės pažymos ir Šiaulių lopšelio- darželio ,,Ąžuoliukas“ padėkos.
15. Autorius, pateikdamas fotografijas, patvirtina, kad yra šios fotografijos autorius ir yra gavęs joje esančių asmenų sutikimą šią fotografiją pateikti projektui. Už autorinių teisių pažeidimus atsako fotografijas pateikę asmenys. 
16. Darbų atsiuntimas organizatoriams laikomas autorių sutikimu su šiomis sąlygomis.
17. Kilus klausimams, kreiptis el. paštu kasparaiteedita@gmail.com

1 PRIEDAS

ŠIAULIŲ LOPŠELIS- DARŽELIS ,,ĄŽUOLIUKAS“
RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ KŪRYBINIO STEAM PROJEKTO ,,LEDO ŠALYJE“
DALYVIO ANKETA

	Pedagogo vardas ir pavardė
	

	Ugdymo įstaigos pavadinimas
	

	Miestas
	

	Pedagogo elektroninis paštas
	

	Tel. nr
	





Kilus klausimams, kreiptis el. paštu kasparaiteedita@gmail.com

